Соңгу Доштуг океан

Соңгу Доштуг океан — Черниң шөлү-биле эң биче океаны, бүрүнү-биле соңгу чартык бөмбүрзекте турар, Евразия болгаш Соңгу Американың аразында.

Океанның шөлү 14,75 сая км², суунуң хемчээлиниң делгеми — 18,07 сая км³. Ортумак ханызы — 1225 м, эң улуг ханызы — 5527 м Гренлан далайда. Соңгу Доштуг океанның дүвүнүң кырының хөй кезиин шельф (45%-дан хөй) болгаш диптерниң суг алдында кыдыг черлери (70 % чедир) эжелеп турар. Океанны 3 улуг акваторияга чарар: Арктиктиг бассейн, Соңгу-Европейжи бассейн база Канад бассейн. Соңгу поляр төгериктиң иштинде турар болган төлээде, океанның төвүнде дош шывыг чылып, шимчеп-даа турар болза, бүдүн чыл дургузунда чаттылып чыдар.

 +
 Полярлыг дүн Рогачёво суурунда Новая Земляда
 Шпицбергенде Лонгйир сумузу
 Нортбрук орутулуктуң кыдыы. Франц-Иосиф Чериниң архипелагы

Соңгу Доштуг океанны  Данияның (Гренландия), Исландияның, Канаданың, Норвегияның, Россияның база АКШ-тың девискээрлери хүрээлеп турар.

 +
 Соңгу полюс (вебкамерадан)
 Эртем-шинчилел көшкүн станциязы «Северный полюс-37»
 Гренландия чанында Далай меңгилери

С
С
С